образец SR.26.06.01 от приложение I, съдържащ подробна информация относно операционния риск, съгласно указанията в раздел S.26.06 от приложение II;
 п)
 образец SR.26.07.01 от приложение I, съдържащ подробна информация относно опростяванията, използвани при изчисляването на капиталовото изискване за платежоспособност, съгласно указанията в раздел S.26.07 от приложение II;
 р)
 образец SR.27.01.01 от приложение I, съдържащ подробна информация относно катастрофичния риск в общото застраховане, съгласно указанията в раздел S.27.01 от приложение II.
 2. Когато се използва частичен вътрешен модел, образците, посочени в букви й)—р), се отчитат единствено по отношение на рисковете, които попадат в обхвата на стандартната формула, освен когато е решено друго по силата на член 19.
 3. Когато се използва цялостен вътрешен модел, образците, посочени в букви й)—р), не се отчитат.
 Член 19
 Образци за годишно количествено отчитане за индивидуални предприятия — Използване на вътрешен модел
 Застрахователните и презастрахователните предприятия, които изчисляват капиталовото изискване за платежоспособност, използвайки одобрен частичен или цялостен вътрешен модел, договарят със съответния им надзорен орган образците, които да подават ежегодно във връзка с информацията относно капиталовото изискване за платежоспособност.
 Член 20
 Образци за годишно количествено отчитане за индивидуални предприятия — Информация относно сделките в рамките на групата
 Застрахователните и презастрахователните предприятия, които не са част от група, посочени в член 213, параграф 2, буква а), б) или в) от Директива 2009/138/ЕО, и при които предприятието майка е застрахователен холдинг със смесена дейност, подават на годишна основа информацията, посочена в член 245, параграф 2 от същата директива, във връзка с член 265 от същата директива, като използват следните образци:
 а)
 образец S.36.01.01 от приложение I, съдържащ подробна информация относно значителните сделки в рамките на групата, включително сделки с капиталови инструменти, прехвърляне на дълг и активи, съгласно указанията в раздел S.36.01 от приложение II;
 б)
 образец S.36.02.01 от приложение I, съдържащ подробна информация относно значителните сделки с деривати в рамките на групата, включително гаранциите, обезпечаващи отделните дериватни инструменти, съгласно указанията в раздел S.36.02 от приложение II;
 в)
 образец S.36.03.01 от приложение I, съдържащ подробна информация относно значителните сделки в рамките на групата в областта на презастраховането, съгласно указанията в раздел S.36.03 от приложение II;
 г)
 образец S.36.04.01 от приложение I, съдържащ подробна информация относно значителните сделки в рамките на групата в областта на вътрешното поделяне на разходите, условните пасиви, различни от деривати и задбалансови позиции, и други видове сделки в рамките на групата, съгласно указанията в раздел S.36.04 от приложение II.
 Член 21
 Образци за количествено отчитане за индивидуални предприятия — Информация относно сделките в рамките на групата
 Застрахователните и презастрахователните предприятия, които не са част от група, посочени в член 213, параграф 2, буква а), б) или в) от Директива 2009/138/ЕО, и при които предприятието майка е застрахователен холдинг със смесена дейност, отчитат изключително съществените сделки в рамките на групата, посочени в член 245, параграф 2 от същата директива, във връзка с член 265 от същата директива, и сделките в рамките на групата, които се докладват при всички обстоятелства, посочени в член 245, параграф 3 от същата директива, във връзка с член 265 от същата директива, веднага щом